Конституциялык арыз
Конституциялык арыз – жарандардын конституциялык укуктарын жана эркиндиктерин коргоонун процесстик каражаттарынын бири. К. а. эгер мыйзам: а) жарандардын конституциялык укуктарын жана эркиндиктерин козгосо; б) каралышы сотто же мыйзамды колдонуучу башка органда бүткөн же башталган айкын иште колдонулса же колдонууга жатса пайдаланылат. КР мыйзамы боюнча КР Конституциялык сотуна сунуштама же өтүнүч кат берилет. КР Президенти, КР ЖК депутаттары, КР Өкмөтү, КР Премьер-министри, КР Башкы прокурору жана жергиликтүү кеңештер сунуштама, ал эми юридикалык жактар жана жарандар өтүнүч кат киргизишет.

Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты.  – Б.: 2005, ISBN 9967-428-14-7
Юридикалык аталгылар жана түшүнүктөр